  Анжелика Тихонова корреспондент 30-тӥ коньывуонэ Алнаш ёросын Ашальчи Окиез буре вайыса флешмоб ортчытӥзы. Со сярысь ивортодэтъя «Удмуртия» агентстволэн корреспондентэзлы Ашальчи Окилэн музей-юртысьтыз тодосъя валтӥсь ӧнерчи Мария Петрова вераз. Ужрадэз Ашальчи Окилэн кулэм нуналэзлы (31-тӥ коньывуонэ 1973-тӥ арын) тупатыса, Азьмуртлэн фондысьтыз грант утэм «В живых сердцах оставить след Героев наших имена» ӵектос улсын радъязы. Отчы ёросысь школаосын, клубъёсын ужасьёс но мукет мылкыд карисьёс пыриськизы. Ваньзы ик соос Ашальчи Окилэсь «Мон тодам ваисько» кырӟанзэ быдэстӥзы но видеозэс одӥг час ӵоже  #помнюАшальчиОки но #эштерек хештегъёсын «ВКонтакте» мерлыко вотэсэ поттӥзы. Хештегъёс улын оглом 20 пала видеоос люкаськизы Ужрадэз Ашальчи Окилэсь творчествозэ вӧлмытон понна ортчытӥзы. Ашальчи Окиез медаз вунэтэ: кылбуръёсыз но, кырӟанъёсын но мед чузъяськозы, радио пыр но, котькытын. Ми доры музее но тросгес мед ветлозы. Тросгес вераськиськом ке, адями но тросгес тунсыкъяськыны кутске Мария Петрова, Ашальчи Окилэн музей-юртысьтыз тодосъя валтӥсь ӧнерчиПусъём, Ашальчи Окилэн творчествоезлы сӥзем «В живых сердцах оставить след Героев наших имена» ӵектос Азьмуртлэн фондысьтыз 496 сюрс 386 манет утӥз. Со сяна, ёрос администрация 218 сюрс 340 манет висъяз. Со коньдонлы луыса музее 73 сюрс манет тыр Ашальчи Окилэн творчествоезъя баннерной адӟытон басьтӥзы. Отчы оглом 20 баннер пыре. Со баннерной адӟытонэн ми али школаосы потаськом. Потамы ини тямыс школае. Нырысь мон Ашальчи Окилэн творчествоезъя экскурсия ортчытӥсько, нош собере нылпиос кылбурзэ лыдӟо, кырӟанзэ но кырӟало Мария Петрова, Ашальчи Окилэн музей-юртысьтыз тодосъя валтӥсь ӧнерчиСо сяна, музее ноутбук, сенсорной киоск басьтӥзы. Берпуметӥез Ашальчи Окилэн музей-юртаз сылэ ини. Отчы кылбурчилэсь музейын возиськись вань гожтэмъёссэ, кырӟанъёссэ пыртозы. Мылкыд карисьёс маин тунсыкъясько, сое асьсэос учкыны быгатозы. Озьы ик Алнашысь со юртъёс вылэ, кытын Ашальчи Оки ужаз, удмурт но ӟуч кылын табличкаос лэсьтӥзы. Соосты юнматэм бере, со юртъёсъя экскурсиос радъялозы. Собере милям Ашальчи Оки нимо ошмесмы вань. Али, кемалась ик ӧвӧл, ми сое усьтӥм. Ошмесэз быдэсак выльдӥм, сельсовет трос юрттӥз. Ужез быдэстыны администрация коньдон сётӥз. Ошмес Ашальчи Окилы 100 арес тырмон аре яке солэсь вазьгес усьтэмын вал ини, вужмемын. Али ваньзэ сое выльдӥмы Мария Петрова, Ашальчи Окилэн музей-юртысьтыз тодосъя валтӥсь ӧнерчиӴектослы йылпумъянъёс 2021-тӥ арын 4-тӥ оштолэзе лэсьтозы. Тодэ вайытом, Грак ёросын Ашальчи Окилы сӥзем скверез тупатъяло.  Тегъёс: Мерлык Лулчеберет Удмуртия АшальчиОки удмурткыл Алнаш кырӟан Азьмуртлэнгрантъёсъяфондэз грантъёс  